OzLabs/hebrew-wiki-articles huggingface dataset:
פרי אדוארדס

פרי לואיז אדוארדס (באנגלית: Perrie Louise Edwards; נולדה ב-10 ביולי 1993) היא זמרת בריטית, חברה בלהקת ליטל מיקס.

==ביוגרפיה==
אדוארדס נולדה וגדלה באזור הוויטליז שבדרום שילדס, טיין וור, להורים אלכסנדר אדוארדס ודבורה דאפי. יש לה אח גדול יותר בשם ג'וני, ואחות למחצה צעירה ממנה בשם קייטלין אדוארדס, מצד אביה.

האודישן הראשון שלה היה "אתה יודע את זה" מאת אלניס מוריסט. אדוארדס למדה בבית הספר היסודי ראדיפול בווימות' דורסט, לפני שעברה חזרה לסאות שילדס ולמדה בבית הספר היסודי סנט פיטר ופול RC, ובמכללת קהילת מורטימר בסן שילדס, ולאחר מכן עברה למכללת ניוקאסל, שם קיבלה BTEC באמנויות הבמה.

אדוארדס חברה בלהקת הבנות המצליחה ליטל מיקס, אשר הוקמה בשנת 2011 על ידי קלי רולנד במסגרת העונה השמינית של התוכנית הבריטית "אקס פקטור" וזכתה בה במקום הראשון.

===חיים אישיים===
במאי 2011, החלה לצאת עם חבר להקת ואן דיירקשן זאין מאליק. הזוג התארס באוגוסט 2013 אך נפרד באוגוסט 2015.

בפברואר 2017 דווח כי היא יוצאת עם הכדורגלן האנגלי אלכס אוקסלייד-צ'מברלין. ב-21 באוגוסט 2021, נולד לזוג ילד.<ref></ref>

יש לה אטרזיה בוושט, האחראית על צלקת דו-שרירית בבטנה, ואנוסמיה.

==דיסקוגרפיה==
===סינגלים===
* 2024: "Forget About Us"

==קישורים חיצוניים==

== הערות שוליים ==

קטגוריה:זמרות בריטיות
קטגוריה:זמרים בריטים
קטגוריה:זמרות-יוצרות בריטיות
קטגוריה:פזמונאיות בריטיות
קטגוריה:ליטל מיקס
קטגוריה:בריטיות שנולדו ב-1993
קטגוריה:בריטים שנולדו ב-1993
ת'ונר

ת'ונר (באנגלית: Thunar) היא תוכנת מנהל הקבצים המגיע כברירת מחדל עם סביבת שולחן העבודה Xfce.

==פיתוח==
פיתוח התוכנה החל בשנת 2004 על ידי בנדיקט מאורר (Benedikt Meurer) היא נקראה בתחילה "Filer", אך בשל דמיון השם לזה של תוכנה אחרת השם שונה לשם הנוכחי, המבוסס על ההגייה הסקסונית לשמו של האליל הגרמאני ת'ור. בשנת 2007 אומצה התוכנה על ידי Xfce כמנהל הקבצים ברירת המחדל במקום התוכנה Xffm והפכה להיות חלק מסביבת שולחן עבודה זו החל מגרסה 4.4 של Xfce.

עד גרסה 1.8.0, אשר שוחררה ב-6 בינואר 2018 היא התבססה על GTK+ 2, אך החל מגרסה זו היא הוסבה במלואה ל-GTK+ 3.

התוכנה תורגמה לשפות רבות, ביניהן גם עברית.

==ראו גם==
*נאוטילוס (מנהל קבצים)
*PCManFM
* דולפין

==קישורים חיצוניים==

* 
* [https://github.com/xfce-mirror/thunar דף התוכנה] באתר GitHub

==הערות שוליים==

קטגוריה:GTK+
קטגוריה:תוכנה חופשית
קטגוריה:מנהלי קבצים
רוברט קלייטון איימס

רוברט קלייטון איימס (באנגלית: 
Robert Clayton Ames; 6 במרץ 1934 – 18 באפריל 1983) היה מרגל אמריקאי, מנהל גזרת המזרח התיכון ב-CIA. נהרג בפיצוץ שגרירות ארצות הברית בשנת 1983 בביירות.

== ראשית חייו ==
גדל בפילדלפיה, היה בוגר 1956 מאוניברסיטת לה סאל. בזמן שהיה בלה סאל, הוא היה חבר בקבוצת הכדורסל של האוניברסיטה שזכתה באליפות ה-NCAA בשנת 1954 וסיימה במקום השני בשנת 1955.<ref></ref>

== קריירה ==
בשנת 1956 התגייס לצבא ארצות הברית ממנו עבר ל-CIA והתמחה במזרח התיכון. הוא הפך לאנליסט הראשי של ה-CIA לאזור. איימס, שעבד במנהל המזרח התיכון של ה- CIA, נחשב שביצע את החדירה הראשונה בדרגה הגבוהה ביותר של אש"ף. נטען כי אחד משני אנשי הקשר הבכירים שיצר בארגון היה חסן סלאמה.

איימס נהרג ב-18 באפריל 1983 כאשר מחבל מתאבד פוצץ . בסך הכל נהרגו 63 איש בפיצוץ ובהם איימס, ראש תחנת CIA בלבנון וסגנו, וכן שישה קציני סי. איי. איי ועוד שמונה אמריקאים.<ref>Woodward, Bob (1987) Veil: The Secret Wars of the CIA, 1981–87. Headline. . pp. 288,289.</ref><ref></ref> מנהל ה-CIA, ויליאם קייסי, תיאר את אובדן איימס כ"הדבר הכי קרוב לאדם שאין לו תחליף".<ref></ref>

נשיא ארצות הברית רונלד רייגן ואשתו ננסי רייגן השתתפו בטקס לציון הגעתם של ארונות הקבורה לבסיס חיל האוויר אנדרוס.<ref name="TVA"></ref> שלושת אלפים איש השתתפו בטקס אזכרה עבורם, שהתקיים בקתדרלה הלאומית של וושינגטון. איימס קבור בבית הקברות הלאומי ארלינגטון.

== חיים אישיים ==
הוא היה נשוי ואב לשישה ילדים. הוא דודו של שחקן MLB לשעבר מארק גוביצ'ה.

== לקריאה נוספת ==
* בירד, קאי. המרגל הטוב: חייו ומותו של רוברט איימס. ניו יורק: הוצאת קראון, 2014. 
== קישורים חיצוניים ==
* 

== הערות שוליים ==

קטגוריה:פנסילבניה: כדורסלנים
קטגוריה:כדורסלני אוניברסיטת לה סאל
קטגוריה:חללי טרור אמריקאים
קטגוריה:אמריקאים שנולדו ב-1934
קטגוריה:אמריקאים שנפטרו ב-1983
בננדין

קליפות בננה
בננדין (באנגלית: Bananadine) הוא חומר פסיכואקטיבי בדיוני, אותו לכאורה ניתן למצות מקליפת בננה. ידיעה כוזבת על החומר ודרכי הפקתו פורסמו בעיתון מחתרתי בארצות הברית במרץ 1967.

==מידע נוסף==
חודשים ספורים לפני פרסום ידיעת המתיחה, הזמר דונובן פרסם את להיטו "Mellow Yellow" (בתרגום חופשי: צהוב רך). ברוח התקופה שבו התפרסם השיר, שנת 1966, הניחו שהשיר עסק בעישון של קליפות בננה. ב-6 באוגוסט 1967, זמן קצר לאחר הצלחת השיר, התפרסמה ידיעה במגזין של הניו יורק טיימס שעסקה בסמים "החמים" של התקופה.

ייעודה של הכתבה הכוזבת הייתה להעלות את השאלה על האתיות של הפקת סמים פסיכואקטיביים והעמדתם לדין של אלו שצורכים אותם ("אם בבננה פשוטה ישנם רכיבים פסיכואקטיביים, כיצד הממשל יגיב?"). ססיל אדמס, שם העט של כתב בעיתון "שיקגו רידר" הגיב לידיעה וטען כי השירותים הפדרליים בארצות הברית החלו לעקוב אחר אנשים שרכשו כמויות גדולות של בננות באותה תקופה.

האגדה על קיומו של הבננדין התפשטה לאחר שהתפרסם ספר בשם "ספר הבישול של האנרכיסט" (The Anarchist Cookbook) בשנת 1970 ובו צוין שמו המדעי הישן של הבננה (Musa sapientum Bananadine). הבננדין אפילו קיבל רפרנס תרבותי בקומיקס משנת 1971, בו נראה נער צעיר מגיש לגורילה בננות ואומר "אחי, תשאיר את הקליפות כשאתה מסיים".

קטגוריה:בננה
קטגוריה:אגדות אורבניות
המלך בבר (סרט)

המלך בבר: הסרט (באנגלית: Babar: The Movie) הוא סרט אנימציה צרפתי-קנדי משנת 1989. הסרט מבוסס על הסדרה הקנדית מסיפורי המלך בבר ועל ספרי הילדים מאת הסופר הצרפתי ז'אן דה ברונוף. בישראל, הסרט שודר בדיבוב העברי בערוץ הילדים.

==עלילה==
בלילה של מצעד הניצחון בארץ הפילים, מספר בבר לילדיו על ימיו הראשונים בתור מלך הפילים. ביומו הראשון כמלך, הוא נאלץ לבחור שם למצעד השנתי. בבר הציע שם, אולם יועציו, קורניליוס ופומפדור, אמרו לו שהעניין צריך ועדה. בת דודתו של בבר, סלסט, נכנסה בריצה וסיפרה לבבר שביתה מותקף בידי רטקסס, מנהיג הקרנפים, וצבאו הרב. המשרתים לעגו לה, אולם בבר ציווה על צבא הפילים לצאת מיד לדרך ולחסל את הקרנפים.

בבר לומד שלצבא ייקח שלושה ימים להתכונן. כאשר לא היה יכול לחכות יותר, הוא החליף בגדים ומקומות עם ארתור ויצא למסע מסוכן בג'ונגל. הוא מוצא את כפרה של סלסט עולה באש, והקרנפים חוטפים את הפילים המבוגרים בתור עבדים. בבר התקיף את הקרנפים, אולם הובס על ידי רטקסס. כאשר הכרתו חזרה, בבר הציל את סלסט מהבאר, והם יצאו לדרך יחד להציל את אמא שלה, ואת כל שאר הפילים משלטונו של רטקסס. בהמשך הדרך הם פגשו את הקוף זפיר, אשר מראה להם את המיקום של בסיס הקרנפים. בבר וסלסט התעמתו שם עם רטקסס, אשר מתכנן להשתלט על ממלכתו של בבר בשקיעת השמש, והוא זרק אותם לכלא. שניהם ניצלו על ידי זפיר, שחררו את שאר הפילים, גם את אמה של סלסט, וחזרו לארץ הפילים.

הלכו אל אוהלי הקרנפים, שלושתם התחפשו לקרנף חייל, אשר מספר להם על "דיווח מיוחד" על תוכנית התקיפה, אך הם נחשפו. הם ברחו מרטקסס במהרה, שגרו את עצמם מהמקלעת אל המזרקה של ארץ הפילים, להפתעתם של יועציו. רטקסס וצבאו הגיעו לשער של ארץ הפילים ורטקסס אמר שאם תוך שעה הם לא יכנעו ארץ הפילים תושמד. כדי לחסוך זמן, בבר פקד על קורניליוס ופומפדור להסיח את דעתו של רטקסס עם דרכי "הועדה". הפילים, יחד עם בבר, בנו פיל מרחף ענק אשר הפחיד את רטקסס ואת חייליו והבריח אותם.

בזריחת השמש, חבריו של בבר ברכו אותו והריעו לו על הצלת העיר, אולם לאחר שהוועדה לא הצליחה לבחור שם, בבר החליט שהשם יהיה "מצעד הניצחון", המבשר את הניצחון על הקרנפים.

כאשר בבר המבוגר גומר לספר, הילדים ישנו. אולם כאשר סגר את הדלת, הילדים חזרו על הסיפור שסיפר עד שבבר אומר להם ללכת לישון.

==מדבבים==
*גורדון פינסנט - בבר
**גאווין מגראת' - בבר הצעיר
*אליזבת' האנה - סלסט / גברת פליס
**שרה פולי - סלסט הצעירה
*ג'ון סטוקר - זפיר
*כריס ויקינס - קורנליוס
*סטיבן ווימיט - פומפדור
*סטיוארט סטון - ארתור
*בובי בקן - פום
*איימוס קרולי - אלכסנדר
*מרשה מוראו - פלורה
*ליסה יאמאנאקה - איזבל
*צ'ארלס קאר - רטקסס
*ריי לאנדרי - קרוק
*אנג'לה פאסקו - אמא של סלסט

===מדבבים בעברית===
הדיבוב העברי בוים על ידי הדס מוזס והופק על ידי נטע בן צבי
*עפרון אטקין - בבר
*אסתי ברעד פורים - בבר הצעיר
*אפי בן ישראל - סלסט / גברת פליס
*מאיה אורן עובדיה - סלסט הצעירה
*אורי כבירי - זפיר
*אלברט כהן - קורנליוס
*יהויכין פרידלנדר - פומפדור, פרידלנדר דיבב את פומפדור גם בסדרה
*יוני צפיר - ארתור
*נטלי פיק - פום
*דלית שחף - אלכסנדר
*שרית וינו-אלעד - פלורה
*נתי שטיינברג - איזבל
*יורם יוספסברג - רטקסס
*שמחה ברבירו - קרוק / קולות רקע
*גדי רייק - קולות רקע

== קישורים חיצוניים ==

* 

קטגוריה:סרטי 1989
קטגוריה:סרטי הנפשה קנדיים
קטגוריה:סרטי הנפשה
קטגוריה:סרטים על פילים
קטגוריה:סרטי הרפתקאות
קטגוריה:סרטי הנפשה צרפתיים
קטגוריה:סרטים מבוססי סדרות טלוויזיה
קטגוריה:סרטים מבוססי ספרים
נורברט ואן בלואמן

נורברט ואן בלואמן (בהולנדית: Norbert van Bloemen, המכונה צ'פלוס; 1670, אנטוורפן – 1746, אמסטרדם), <ref>Norbertus van Bloemen' and 'Nolbertus van Bloemen': שמות נוספים שלו</ref> היה צייר פלמי, שעבד בעיקר באיטליה וברפובליקה ההולנדית. הוא ידוע בנופי איטליה ובסצינות הז'אנר שמזכירות את סגנון ציורי הבמבוצ'אנטי. הוא גם צייר דיוקנאות וכמה ציורים עם סצ'ינות היסטוריות.<ref name=":0">Norbert van Bloemen at the Netherlands Institute for Art History (in Dutch)</ref><ref name=":1">Norbert van Bloemen at Hadrianus</ref>

== ביוגרפיה ==
נורברט ואן בלואמן נולד באנטוורפן כאחיהם הצעיר של פיטר ויאן פרנס. שני האחים הגדולים האלה היו ציירים בעלי קריירות מצליחות באיטליה ובאנטוורפן. נורברט הוכשר על ידי אחיו הגדול פיטר, אך ייתכן שהיה לו גם מורים אחרים, אחרי שפיטר עזב את אנטוורפן לליון בשנת 1674. בליון הצטרף מאוחר יותר לפיטר אחיו יאן פרנס. מאוחר יותר נסעו פיטר ויאן פרנס לרומא, שם בשנת 1688 הם נרשמו בקהילת סנט אנדרה דלה פראטה. <ref>Pieter van Bloemen at Hadrianus</ref> בשנת 1690 הצטרף נורברט לשני אחיו ברומא. לא בטוח אם הוא גר עם אחיו בסנט אנדרה דלה פראטה.<ref name=":1" />
נורמברט ואן בלואמן, משפחת איכרים ליד השולחן
נורברט הפך לחבר בבנטפויכלס, אגודה של אמנים הולנדים ופלמיים שהיו פעילים ברומא. מקובל היה בבנטפויכלס לתת לכל אחד מחברי האגודה כינוי. הכינוי של נורברט היה "צ'פלוס". הסיבה לכך שהוא נקרא על שם הגיבור המיתולוגי היווני הזה לא ידועה.<ref name=":1" />

בשנת 1724 עזב נורברט את רומא, שם נותר רק אחיו יאן פרנס, מאז שפיטר הבכור חזר למולדתו באנטוורפן בשנת 1694. ייתכן שנורברט שב לאנטוורפן אך לא התיישב שם, אולי בגלל היעדר הצלחה מסחרית. אחר כך הוא עבר להתגורר ולעבוד באמסטרדם. הוא נשאר שם כל חייו.<ref name=":2">Christine van Mulders and Alain Jacobs. "Bloemen, van." Grove Art Online. Oxford Art Online. Oxford University Press. Web. 2 December 2014</ref>
נורברט ואן בלואמן, שוק ירקות ופירות
הוא היה אחד ממוריו של קורנליוס פלוס ואן אמסטל באמסטרדם.<ref name=":0" />

== יצירתו ==
נורברט ואן בלואמן צייר בעיקר סצנות ז'אנר ונופים איטלקיים, בסגנון קרוב לאלה של אחיו הגדול פיטר שהיה גם המורה שלו.<ref name=":1" /> <ref>Norbert van Bloemen Biography in: Arnold Houbraken, De groote schouburgh der Nederlantsche konstschilders en schilderessen, 1718 (in Dutch)</ref> הוא גם ביצע מדי פעם ציורים היסטוריים, כולל עבודות עבור הכנסיות הקתוליות בהולנד ומספר דיוקנאות כמו הדיוקן של יאן זומר פיטצ'ר, סוחר אמנות באמסטרדם.<ref>X. van Eck, The artist's religion: paintings commissioned for clandestine Catholic churches in the northern Netherlands, 1600-1800, Simiolus 27 (1999), p. 70-94</ref> <ref>Portrait of Jan Pietersz Zomer, Art Dealer in Amsterdam at the Rijksmuseum</ref>

נראה כי נורברט מעולם לא הצליח להשיג אותה רמה של הצלחה כמו אחיו הגדולים פיטר ויאן פרנס שיצירותיהם זכו להערכה רבה במהלך חייהם וניתן למצוא אותם באוספים בינלאומיים יוקרתיים. ההערכה היא שהוא עזב את רומא ואיטליה בגלל חוסר הצלחה שם.<ref name=":2" />

==קישורים חיצוניים==

== הערות שוליים ==

קטגוריה:ציירים פלמים
קטגוריה:בארוק
קטגוריה:ילידי 1670
קטגוריה:נפטרים ב-1746
אקסום (להקה)

אקסום הוא הרכב היפ הופ ודאנסהול ישראלי מנתניה. חברי ההרכב הם ראובן אראגיי (טדרוס) וגילאור יהודה (ג'קסון).

== היסטוריה ==
ההרכב "אקסום" התפרסם לראשונה ב-2007 כאשר התארח באלבומם של פלד ואורטגה, "ממשיכים לבעוט" בשיר "צ'ק וואן טו", לצד איתי לוקץ'.

ב-2008 הוציאו חברי ההרכב את שירם הראשון, "הקשיבו נא", שהיווה סינגל ראשון מתוך אלבום הבכורה שלהם.

ב-2009 הוציאו חברי ההרכב את אלבום הבכורה שלהם.<ref></ref> האלבום כולל הופעות אורח של פלד, אורטגה, נצ'י נצ' ועוד. האלבום כלל בתוכו את הסינגלים "פתאום באנו", "אחלה קומבינה" ו-"פרחה", שזכו להצלחה רבה.

ב-2010 הוציאו חברי ההרכב חידוש לשירו של אלון אולארצ'יק, "בחור חדש". השיר שימש כפתיח לסדרה "עבודה ערבית".

ב-2015 ההרכב השתתף בסופרגרופ "קבינט" לצד פלד ואורטגה וכהן@מושון.

ב-2017 ההרכב התארח בשיר "תרקדי" של עומרי 69 סגל לצדם של רון נשר, בומרנג, לוקץ', דנידין וג'הבי.

ב-2018 השתתפו חברי ההרכב בעונה החמישית של תוכנית המציאות "הכוכב הבא לאירוויזיון", וביצעו בה את שירם "ארנבת".

== דיסקוגרפיה ==
* 2009: אקסום

== קישורים חיצוניים ==

* 
== הערות שוליים ==

קטגוריה:צמדי היפ הופ ישראלים
קטגוריה:להקות רגאיי ישראליות
קטגוריה:מתמודדי הכוכב הבא
Feel Me

Feel Me (בעברית: תרגיש אותי) הוא סינגל שיווקי שהוקלט על ידי הזמרת-יוצרת האמריקאית, סלינה גומז.<ref name=":0"></ref> השיר יצא לאור לכבוד צאת אלבום האולפן השלישי של גומז Rare, ב-21 בפברואר 2020, על ידי חברת התקליטים אינטרסקופ רקורדס.<ref name=":1"></ref><ref></ref><ref></ref>

בפחות מיממה, צבר האודיו של השיר קרוב לשני מיליון צפיות.<ref name=":0" />

== רקע וכתיבה ==
השיר נכתב על ידי סלינה גומז, ליסה סקינטה, פיל שאוי, ג'ונתן מילס, קרטיס מקנזי, אמר מליק, יעקב כשר ורוס גולן והופק על ידי מקנזי, פיל פבר וג'יי מילס.<ref></ref> במקור, הוקלט השיר בשנת 2016, בסמוך לצאת אלבומה השני Revival, אך הוחלט להוציא אותי ארבע שנים לאחר מכן.<ref name=":0" /><ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות.<ref></ref>

==וידאו קליפ==
טרם יצא הווידאו קליפ המלא של השיר, העלתה סלינה גומז לערוץ היוטיוב שלה את קליפ המילים הרשמי של השיר.<ref name=":0" /> נכון לפברואר 2020, מונה הצפיות של קליפ המילים עומד על קרוב ל-2 מיליון צפיות.<ref name=":0" />

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|
|100,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|21 בפברואר 2020
|הזרמת מוזיקה • הורדה דיגיטלית
|אינטרסקופ
|<ref name=":0" />
|-
!אוסטרליה
|24 בפברואר 2020
|רדיו שירים עכשוויים
|יוניברסל
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי סלינה גומז
קטגוריה:שירים על כאב לב
קטגוריה:סינגלים שהגיעו למקום הראשון בפולין
קטגוריה:סינגלים בהוצאת אינטרסקופ רקורדס
פרנץ' מונטנה

כרים ח'רבוש (באנגלית: Karim Kharbouch; בערבית: كريم خربوش; נולד ב-9 בנובמבר 1984), ידוע בשם הבמה פרנץ' מונטנה (French Montana), הוא ראפר, זמר ופזמונאי מרוקאי-אמריקאי.

== ביוגרפיה ==
פרנץ' מונטנה נולד וגדל בקזבלנקה, מרוקו. היגר לארצות הברית עם משפחתו כשהיה בן 13.<ref></ref>

== קריירה ==
ב-4 בספטמבר 2007 הוציא את מיקסטייפ הבכורה שלו, French Revolution Vol. 1.<ref></ref> הסינגל המוביל מתוך המיקסטייפ, "Choppa Choppa Down", היה לפריצת הדרך הראשונה שלו.

ב-21 במאי 2013 הוציא את אלבום הבכורה שלו, Excuse My French. האלבום הגיע בשיאו למקום הראשון במצעד שירי ה-R&B/היפ הופ ומצעד שירי הראפ.<ref></ref>

ביולי 2017 הוציא מונטנה את אלבום האולפן השני שלו, Jungle Rules, שהגיע למקום השלישי בבילבורד 200. הסינגל המוביל מתוך האלבום, "Unforgettable",בו משתתף סוואה לי, הפך לשיר הראשון של מונטנה כאמן מוביל שהגיע לעשירייה המובילה בבילבורד הוט 100.<ref></ref>

ב-6 בדצמבר 2019 הוציא את אלבומו השלישי, Montana.<ref></ref>

== דיסקוגרפיה ==
=== אלבומי אולפן ===
* 2013: Excuse My French
* 2017: Jungle Rules
* 2019: Montana

=== מיקסטייפים ===

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:זמרים מרוקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:אמני אינטרסקופ רקורדס
קטגוריה:אמני אפיק רקורדס
קטגוריה:מהגרים ממרוקו לארצות הברית
קטגוריה:אמריקאים שנולדו ב-1984
מגדל בלקפול

מגדל בלקפול (באנגלית: Blackpool Tower) הוא מגדל ברזל בעיר בלקפול באנגליה, המתנשא לגובה של 158 מטרים. המגדל נבנה בהשראת מגדל אייפל בפריז, ונפתח לציבור ב-14 במאי 1894. בעת שנחנך היה למגדל הגבוה ביותר בכל האימפריה הבריטית והמושבות שלה.

== היסטוריה ==
בניית המגדל החלה בשנת 1890, על ידי "חברת מגדל בלקפול" (Blackpool Tower Company) שהוקמה על ידי התאגיד הלונדוני Standard Contract & Debenture Corporation. החברה רכשה את השטח עליו בנוי המגדל במרכז הטיילת של העיר, כדי לבנות במקום העתק של מגדל אייפל שנחנך בפריז בשנה הקודמת.

תפקיד מנכ"ל חברת המגדל הוצע לג'ון ביקרסטאף, ראש עיריית בלקפול, והתאגיד החל למכור את מניות החברה ביולי 1891, תוך שהחברה שמרה לעצמה 30,000 מניות בשווי של פאונד אחד, וכן הציעה במקביל לציבור מניות בשווי 150,000 פאונד. אף על פי כן, בתחילה הצליחה החברה למכור רק כשני שלישים מהמניות שיועדו לציבור, מה שאילץ אותה לבקש תרומה גבוהה יותר מבעלי המניות הקיימים לצורך מימון הפרויקט, אך מצבו הכלכלי הגרוע של התאגיד שתחתיו הייתה החברה המשיך להחריף ומחירי המניות נחתכו בכמעט ממחצית שוויין, דבר שהוביל לכך שאף התאגיד עצמו לא היה מסוגל לממן את חלקו בבנייה. לבסוף, כדי למנוע את קריסתו האפשרית של המיזם, החליט ראש העיר ביקרסטאף לרכוש בעצמו את כל המניות שלא נמכרו ונותרו זמינות (מניות בשווי של כ-20,000 פאונד, כאשר במקור החזיק בבעלותו מניות בשווי של 500 פאונד בלבד) ובנוסף לכך כיסה גם את כל התחייבויות המניות של התאגיד.

המגדל עוצב על ידי ג'יימס מקסוול וצ'ארלס טוק, שני ארכיטקטים בני מחוז לנקשייר, שמתו בטרם נפתח המגדל לציבור. ביום 29 בספטמבר 1891 הניחו השניים את אבן הפינה באופן רשמי. לצורך בניית המגדל והבסיס שלו, נעשה שימוש בכ-5 מיליון לבני אקרינגטון, 3,534 טונות של פלדה ו-358 טונות של ברזל יצוק. עם חניכת המגדל במאי 1894, התברר כי ההשקעה המאסיבית בבנייתו (שהסתכמה בקרוב ל-290,000 פאונד) השתלמה, כאשר בשנת 1896 הרוויחה החברה בסביבות ה-30,000 פאונד.

ב-22 ביוני 1897 פרצה שרפה בקומת התצפית של המגדל, שעל פי הדיווחים נצפתה ממרחק של 50 מיילים (כ-80 קילומטרים) מהעיר. רציף התצפית נהרס לגמרי ועלויות הזנק שנגרם למגדל הוערכו בכ-30,000 פאונד. במהלך שלושים השנים הראשונות מהקמתו, המגדל לא נצבע מחדש והחליד, דבר שהוביל לדרישה ציבורית להורסו. לבסוף, הוחלט לבנות אותו מחדש במקום זאת, וכל עבודות הפלדה במבנה הוחלפו וחודשו בין השנים 1920 ל-1924.

==מבנה==
המגדל הוא העתק מוקטן בגובה 170 מטר לעומת 324 מטר, של מגדל אייפל ומכונה לעיתים "מגדל אייפל לעניים".

בבסיס המגדל פועל קרקס המכונה "קרקס המגדל" (The Tower Circus). הקרקס נפתח לראשונה עם פתיחתו של המגדל לציבור, ב-14 במאי 1894 ופעיל ברציפות עד היום. הארנה של הקרקס, שמתפרשת על רוחב של 110X110 רגל ומכילה מקומות ישיבה ל-1,300 איש, נחשבת לזירת הקרקס הקבועה הישנה בעולם. עד שנת 1990 מופעי הקרקס כללו הופעות של בעלי חיים ביניהם פילים, אריות, טיגריסים ודובי קוטב.

==סמל==
המגדל מהווה סמל של העיר. כדי לפרסם את התיירות לעיר, עוצב באמצע שנות ה-60 אוטובוס שקדמתו היה בצורת מגדל בלקפול, שנסע ברחבי אירופה כדי לעודד תיירות לבלקפול.

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
בלקפול
קטגוריה:אנגליה: מבנים רשומים דרגה I
קטגוריה:לנקשייר
אגם קולד (אלברטה)

מבט על אגם קולד מ[[הפארק הפרובינציאלי מדואו לייק]]
אגם קולד (באנגלית: Cold Lake; מילולית: אגם קור; נהגה "קולד לייק"; בצרפתית: lac Cold) הוא אגם גדול על הגבול בין פרובינציית אלברטה לפרובינציית ססקצ'ואן שבקנדה.

== גאוגרפיה ==
שטחו של האגם 373 קילומטרים רבועים (מהם 248 קילומטרים רבועים באלברטה).

האגם הוא מהעמוקים באגמי אלברטה - עומקו המרבי - 99.1 מטרים; עומקו הממוצע של האגם - 49.9 מטרים.

האגם מנקז שטח של 6,140 קילומטרים רבועים.

באגם 24 מיני דגים שונים, והוא אתר דייג קרח.

העיר קולד לייק (הקרויה על שם האגם) ממוקמת לגדת האגם. למעט גדתו הימנית של האגם (מיקומה של העיר), יתר גדות האגם מוגנות בשמורות טבע - הפארק הפרובינציאלי קולד לייק (באלברטה), והפארק הפרובינציאלי מדואו לייק (בססקצ'ואן).

כמו כן לגדות האגם שתי שמורות של האומות הראשונות (שמורת קולד לייק 149 A - בגדה המערבית של האגם; ושמורת קולד לייק 149 B - לגדה הדרומית של האגם); נכון לשנת 1984 בשמורה מתגוררים 1,045 מבני האומות הראשונות.

נהר מארטינו זורם מאגם פרימרוז ונשפך אל אגם קולד; האגם נשפך אל נהר קולד ונהר ווטרהן (שהוא יובל מרכזי של נהר ביבר).

== היסטוריה ==

אומת הצ'יפוויאן אשר צדה סביב האגם קראה לאגם "אגם הדגים הגדולים". אומת הקרי (אומות ראשונות) וסוחרי פרוות אירופאים אשר צדו באזור קראו לאגם "אגם קולדווטר" ("אגם מים קרים") - ובשם זה האגם מופיע במפה משנת 1790.

סביב האגם התגוררו שבטי בלקפוט והסלאווי. בראשית המאה ה-18, שבט הקרי גרש שבטים אלה, במטרה לתפוס שטחי ציד, על מנת לסחור עם סוחרי הפרוות.

בשנת 1876 הוקמה שמורת האומות הראשונות באזור האגם (שמורה 149). בשנת 1909 הוקמה שמורה נוספת (149A) ובשנת 1911 הוקמה שמורה שלישית (149B).

הסקר הראשון הרשמי של אזור האגם בוצע בשנת 1900. סקר נוסף נערך בשנת 1909 וכן בשנת 1914. בעקבות סקרים אלה הוקם היישוב קולד לייק. ישוב זה הפך לכפר בשנת 1953 והוכר כעיר בשנת 1955.

== תיירות ==
האגם משמש כאתר תיירות: סביב האגם, בשטחי הפארקים הפרובינציאליים, אתרי מחנאות, דיג, חופי רחצה, פעילות ספורט ימי (שיט בסירות ובקאנו), מסלולי הליכה, ומסלולי סקי.

== קישורים חיצוניים ==

* [http://albertalakes.ualberta.ca/?page=lake&region=2&lake=56 אתר רשמי - אגם קולד] באתר ממשלת אלברטה
* [https://web.archive.org/web/20110928195811/http://sunsite.ualberta.ca/Projects/Alberta-Lakes/view/?region=Beaver%20River%20Region&basin=Beaver%20River%20Basin&lake=Cold%20Lake&number=56&page=Introduction אגם קולד] ב"אטלס האגמים של אלברטה"
* [https://clfns.com/about-us/ אתר רשמי - האומות הראשונות של אגם קולד]
* [https://web.archive.org/web/20080907195715/http://www.tpcs.gov.sk.ca/MeadowLake אתר הפארק הפרובינציאלי מדואו לייק]
* [https://weather.gc.ca/city/pages/ab-23_metric_e.html תחזית מזג אוויר עדכנית עבור אגם קולד]

== הערות שוליים ==

קולד
קולד
החלון הסגלגל

הַחַלּוֹן הַסְּגַלְגַּל או חַלּוֹן הַפְּרוֹזְדּוֹר (באנגלית: The oval window או fenestra vestibuli) החלון הסגלגל הוא קרום המכסה את הפתח של האוזן הפנימית מכיוון האוזן התיכונה, אשר מהווה את מקום המפגש בין האוזן התיכונה לאוזן הפנימית.

תנודות גלי הקול, אשר הן בעצם שינויים מחזוריים בזמן בלחץ האוויר, פוגעות בעור התוף ומועברות דרך שלוש עצמות האוזן התיכונה אל האוזן הפנימית. העצם האחרונה בשלשה, עצם הארכובה, מעבירה לוחצת במחזוריות של גלי הקול על החלון הסגלגל ומזיזה באמצעות כך את הנוזל בתוך שבלול האוזן. לחיצות עצם הסדן מפעילות לחץ הגבוה פי עשרה מלחץ האוויר אשר פגע בעור התוף.

== תמונות נוספות ==
<gallery widths="300" heights="200">
קובץ:Gray920.png|תרשים מתוך הספר האנטומיה של גריי המתאר את מבנה השבלול בו ניתן לראות את החלון הסגלגל
קובץ:An American text-book of physiology (1897) (14780187901).jpg|תמונה של שלושת עצמות האוזן התיכונה ניתן לראות בתמונה התחתונה את עצם הארכובה המסומנת במספר 15 מונחת על החלון הסגלגל.
</gallery>

== ראו גם ==
* מערכת השמיעה
* התמרה חושית
* תא שערה
* מגבר
==קישורים חיצוניים==

קטגוריה:ערכים שבהם תבנית בריטניקה אינה מתאימה
דוב מינימוס

דוב מינימוס (שם מדעי: Ursus minimus) הוא מין נכחד של טורף ממשפחת הדוביים, שחי באירופה של הפליוקן והפליסטוקן שלפני 5.3 עד 1.8 מיליון שנה מהיום. המין נחשב לקדום ביותר מבני הסוג דוב, והוא הוגדר לראשונה ב-1827 משמעות שמו הוא: "קטן".

דוב זה התגלה ברחבי אירופה מחופי הים השחור של רוסיה ואוקראינה, מערבה עד צרפת ודרומה עד איטליה. הוא היה אביו הקדום של המין דוב אטרוסכוס שחפף עימו בתחומי מחייתו והיה מעט גדול יותר. כפי ששמו מרמז דוב זה היה קטן יחסית לדובים החיים והיה דומה במראהו לדוב שחור אסייתי. קשה מאוד להבדיל בין העצמות של שני המינים למעט גילם הקדום יותר. הוא הזכיר מעט גם דוב מלאי בגודלו הקטן.

הדוב הקדום היה בעל גולגולת קטנה באורך 25 סנטימטרים ומערכת שיניים שכללה מלתעות גדולות בעלות כתרים רחבים וניבים וטוחנות קטנים יחסית אך מחודדים יותר. הטפרים שלו היו גדולים מאוד ובמבנה שלהם נראה שטיפס על עצים. הוא התפתח ממינים קדומים יותר כמו האורסאווס.

הדוב הקדום חי ביערות של אירופה שהתקררה לאיטה עד לתקופת הקרח האחרונה, בה שלטו הקרחונים ביבשת. האקלים הקשה שהשתנה גרר שינויים במבנה גופו של הדוב ובעיקר במבנה שיניו שהותאמו ללעיסת מזון קשה יותר. במשך הפליסטוקן הוא נכחד והוחלף בדובים גדולים יותר.

==קישורים חיצוניים==

שרידי לסתות הדוב

קטגוריה:דוביים פרהיסטוריים
קטגוריה:מגה-פאונה של הנאוגן באירואסיה
קטגוריה:יונקים שחיו בפליוקן באירופה
קטגוריה:יונקים שחיו בפליסטוקן באירופה
קטגוריה:מאובני טקסונים שתוארו ב-1827
ג'יימס דובין

ג'יימס קוקרן דובין (באנגלית: James Cochran Dobbin ; 17 בינואר 1814 – 4 באוגוסט 1857) היה עורך דין ופוליטיקאי אמריקאי, שכיהן כמזכיר הצי של ארצות הברית בין השנים 1853–1857.

==ביוגרפיה==
ג'יימס דובין נולד ב-17 בינואר 1814 בפאייטוויל, קרוליינה הצפונית. סבו היה חבר הקונגרס ג'יימס קוקרן. דובין למד בבית הספר המקומי ובבית הספר ויליאם בינגהאם ובהמשך למד באוניברסיטת קרוליינה הצפונית בצ'אפל היל, שם סיים את לימודיו ב-1832. בעת לימודיו הוא היה חבר באגודה פילנתרופית. הוא למד משפטים וב-1835 התקבל ללשכת עורכי הדין והחל לעסוק בעריכת דין בעיר הולדתו.
==קריירה פוליטית==
בהמשך היה דובין מעורב בפוליטיקה ונבחר לבית הנבחרים של ארצות הברית כנציג המפלגה הדמוקרטית וכיהן בו בין השנים 1845–1847. בשנים 1848, 1850 ו-1852 הוא כיהן כחבר בית הנבחרים של קרוליינה הצפונית וב-1850 הוא היה יושב ראש הבית.

ב-1852 הוא היה נציג לוועידה הארצית של המפלגה הדמוקרטית, שם הוא סייע להבטחת מועמדותו לנשיאות של מי שנחשב ל"סוס שחור", פרנקלין פירס. כשנבחר פירס כנשיא הוא מינה את דובין כמזכיר הצי כגמול על שירותיו במסע הבחירות. דובין האמין בצי כערובה לשלום והוא ביצע רפורמות בו בתחומים שונים. במהלך כהונתו נבנו 18 מהספינות הטובות בעולם מסוגן. בחסותו יצאה ליפן משלחתו של הקומודור מת'יו פרי שנחלה הצלחה ונחתם הסכם עם המדינה האסיאתית. הוא הורה ללוטננט איזק סטריין לפקד על המשלחת למיפוי וסקר מצר היבשה דריין כצעד מקדים לכריית תעלת פנמה לקישור האוקיינוס האטלנטי לאוקיינוס השקט.
==מותו והנצחתו==
לאחר תום כהונתו כמזכיר הצי, הוא שב לפאייטוויל. ג'יימס דובין נפטר בעירו ב-4 באוגוסט 1857 ונטמן בבית הקברות קרוס קריק שבמקום. צי ארצות הברית הנציח את שמו בקריאת אוניית סיוע למשחתות על שמו. כלי שיט זה, שנכנס לשירות ב-1921, עגן בפרל הארבור בעת המתקפה שבצעו היפנים ב-1941. במקביל לתקיפת אוניות המערכה חיפשו הטייסים היפנים מטרות נוספות וניסו לתקוף את הדובין שעליה התנוסס דגל אדמירל, אך למעט נזקים מרסיסי פגזים היא לא ניזוקה. הספינה המשיכה בשירות במהלך מלחמת העולם השנייה עד שהוצאה מהשירות ב-1946.

==קישורים חיצוניים==

* 
* 

==הערות שוליים==

קטגוריה:בוגרי אוניברסיטת קרוליינה הצפונית בצ'אפל היל
קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל פרנקלין פירס
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1814
קטגוריה:אמריקאים שנפטרו ב-1857
רכס סיקל (אנטארקטיקה)

רכס סיקל (באנגלית: Sickle Ridge; מילולית: רכס מגל, על שם צורתו) הוא רכס הרים בארץ ויקטוריה שבמזרח אנטארקטיקה. אורכו 8 קילומטרים, וגובהו 2,600 מטרים מעל גובה פני הים. בקצהו הדרומי מצויה רמת מארקריי.

== היסטוריה ==
=== מיפוי הרכס ===
הרכס נחקר בעונת המחקר (הקיץ האוסטרלי) 1987–1988 על ידי אלן שרווד (Alan Sherwood) גאולוג של הוועדה הגאוגרפית של ניו זילנד (New Zealand Geographic Board).

=== מקור השם ===

שמו של הרכס ניתן לו על ידי הוועדה הגאוגרפית של ניו זילנד.

הרכס נקרא על שם צורתו - צורת מגל.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:17275 רכס סיקל - מידע גאוגרפי והיסטורי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20169 רכס סיקל] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114383 רכס סיקל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13246&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס סיקל] באתר הגאזט האנטארקטי המשווה SCAR של ממשלת אוסטרליה
* [http://antarctica.discair.co.uk/map.php?map=main&id=6621761 תחזית מזג אוויר עדכנית ארוכת טווח עבור רכס סיקל]
* [https://www.meteoblue.com/en/weather/current/sickle-ridge_antarctica_6621761 מזג אוויר נוכחי עדכני ברכס סיקל]
** [https://www.meteoblue.com/en/weather/14-days/sickle-ridge_antarctica_6621761 תחזית מזג אוויר עדכנית ארוכת טווח עבור רכס סיקל]
** [https://www.meteoblue.com/en/weather/archive/yearcomparison/sickle-ridge_antarctica_6621761 נתוני מזג אוויר היסטוריים עבור רכס סיקל]

== הערות שוליים ==

סיקל
סיקל
רמת מארקריי

רמת מארקריי (באנגלית: Murcray Heights) היא רמה הררית המהווה מקבץ של פסגות, בקצה הדרומי של רכס סיקל, ברכס החברה המלכותית, בארץ ויקטוריה, שבאנטארקטיקה.

שיא גובהן של הרמות 3,091 מטרים מעל פני הים.

=== מקור השם ===

הרמה קרויה על שם האחים מארקריי: דייוויד ג'י. מארקריי (David G. Murcray); פרנק ה. מארקריי (David G. Murcray); ו-פרנק ג'י. מארקריי (David G. Murcray), מאוניברסיטת דנוור שבארצות הברית, שהתמחו בחקר אנטארקטיקה באמצעות בספקטרוסקופיית אינפרא -אדום.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17251 רמת מארקריי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=129212 רמת מארקריי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16731&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת מארקריי] באתר הגאזט האנטארקטי המשווה SCAR של ממשלת אוסטרליה
* [https://www.geographic.org/geographic_names/antname.php?uni=17251&fid=antgeo_126 תצלום לוויין של אזור רמת מארקריי]

== הערות שוליים ==

מארקריי
מארקריי
רידג'בק תאילנדי

רידג'בק תאילנדי (באנגלית: Thai Ridgeback) הוא כלב שרירי בגודל בינוני, שמוצאו מתאילנד. שמו נגזר מהפס האופייני שעל גבו הנוצר על ידי שיער הצומח בכיוון ההפוך. הרידג'בק התאילנדי הוא כלב פאריה נחשב לכלב אינטליגנטי, נאמן, חזק ואמיץ.

מקורו של הרידג'בק התאילנדי אינו מתועד, אך הגזע פותח במזרח תאילנד.

==קישורים חיצוניים==

קטגוריה:גזעי כלבים
קטגוריה:תאילנד: יונקים
גו איי

גו איי () היא להקה אוקראינית, שנבחרה לייצג את אוקראינה בתחרות האירוויזיון לשנת 2020 ברוטרדם, שבהולנד, עם השיר Solovey.

הלהקה נבחרה לייצג את המדינה לאחר שזכתה בקדם "Vidbir 2020". לאחר שבוטל האירוויזיון הוכרז כי הלהקה תייצג את אוקראינה באירוויזיון 2021, עם השיר "Shum". ב-18 במאי 2021, ביצעה הלהקה את השיר בחצי הגמר של התחרות, ובתום ההצבעות, הגיעה למקום השני עם 267 נקודות. ב-22 במאי, בגמר התחרות, הגיעה הלהקה למקום החמישי עם 364 נקודות.

איהור דידנצ'וק, אחד מחברי הלהקה, חבר גם בלהקת קאלוש אשר זכתה באירוויזיון 2022, כשנה לאחר הופעת להקת גו איי באירוויזיון.

== קישורים חיצוניים ==

* 

== הערות שוליים ==

קטגוריה:להקות אוקראיניות
קטגוריה:נציגי אוקראינה באירוויזיון
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:להקות שהוקמו בשנת 2012
Solovey

"Solovey" (בעברית: "זמיר") הוא שיר באוקראינית שנכתב, הולחן ובוצע על ידי ההרכב גו איי. ב-22 בפברואר 2020 זכה השיר בתוכנית "Vidbir 2020", שמהווה את קדם האירוויזיון האוקראיני ונבחר לייצג את אוקראינה באירוויזיון 2020 ברוטרדם, הולנד.

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אירוויזיון 2020
קטגוריה:שירי אוקראינה באירוויזיון
קטגוריה:שירים באוקראינית
קטגוריה:שירי פולקטרוניקה
Voda

Voda (בעברית: מים) הוא שיר בסלובנית שנכתב והולחן על ידי אנה סוקליץ' ובויאן סימונצ'יץ', ומבוצע על ידי אנה סוקליץ'. ב-22 בפברואר 2020 זכה השיר בתוכנית "EMA 2020", שמהווה את קדם האירוויזיון הסלובני, ונבחר לייצג את סלובניה באירוויזיון 2020 ברוטרדם, הולנד.

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי סלובניה באירוויזיון
קטגוריה:שירים בסלובנית
אנה סוקליץ'

אנה סוקליץ (; נולדה ב-10 באפריל 1984) היא זמרת סלובנית. סוקליץ' ייצגה את סלובניה באירוויזיון 2020 שברוטרדם, הולנד עם שירה Voda.

== ביוגרפיה ==
מגיל צעיר עבדה סוקליץ' בתעשיית המוזיקה. בתחילת דרכה עסקה בקאברים לאמנים ידועים, וזאת בזמן שלמדה בבית ספר מוזיקלי בסלובניה. במהלך הקריירה שלה שיתפה סוקליץ' פעולה עם מקהלת בנות מניו יורק בשם "הארלם", ששרה לכבוד נשיא ארצות הברית, ברק אובמה והאפיפיור בנדיקטוס ה-16 באירועים מסוימים. המקהלה שיתפה פעולה עם אלטון ג'ון, U2 ואמנים רבים אחרים.

בטקס פרסי הפופ הסלובני ("Slovenska popevka") לשנת 2019 זכתה סוקליץ' בשני פרסים על שירה "Temni svet" - השיר עם המילים הטובות ביותר, והשיר הטוב ביותר.

ב-20 בדצמבר 2019 נחשפו האמנים שיופיעו בגמר הלאומי הסלובני "EMA 2020" כאשר סוקליץ' אחת מהם עם השיר "Voda". ב-22 בפברואר 2020 זכתה סוקליץ' בגמר הלאומי הסלובני ונבחרה לשאת את דגל סלובניה באירוויזיון 2020 ברוטרדם, הולנד.

לאחר שהאירוויזיון בוטל בעקבות מגפת הקורונה, הוכרז כי סוקליץ' תייצג את סלובניה. שירה לשנה זו שוחרר במשדר EMA 2021 ב-27 בפברואר 2021 ונקרא "Amen". ב-18 במאי 2021, סוקליץ' ביצעה את השיר בחצי הגמר הראשון של התחרות וכשלה להעפיל לגמר.

== דיסקוגרפיה ==
=== סינגלים ===
* 2004 - "If You"
* 2007 - "Oče"
* 2013 - "Naj Muzika Igra"
* 2019 - "Temni svet"
* 2020 - "Voda"

== קישורים חיצוניים ==

* 

== הערות שוליים ==

קטגוריה:זמרות סלובניות
קטגוריה:נציגי סלובניה באירוויזיון
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:סלובנים שנולדו ב-1984
עינב קאבלה

עינב קאבלה (נולדה ב-27 בספטמבר 1979, ז' בתשרי ה'תש"ם) היא עורכת דין ישראלית, חברת הכנסת לשעבר מטעם מפלגת "חוסן לישראל" ברשימת "כחול לבן", כיהנה כיו"ר ועדת המדע והטכנולוגיה, וכן הייתה חברה בוועדת חוקה, חוק ומשפט וועדת הכנסת. כמו כן הייתה יו"ר הוועדה המשותפת לוועדות המדע והטכנולוגיה וחוקה לפי חוק הסדר הדין פלילי (סמכויות אכיפה מעצרים) וכן חברה בוועדה המשותפת לחוקה, פנים ומדע לפי חוק הכללת אמצעי זיהוי ביומטריים.

==ביוגרפיה==
קאבלה נולדה וגדלה באשקלון, ולמדה באולפנת צביה בעיר. שירתה בשירות לאומי בסוכנות היהודית.

בעלת תואר ראשון ושני במשפטים (בהצטיינות) מאוניברסיטת בר-אילן. התמחתה במשרד עורכי הדין כספי ושות׳. עבדה במשרד עורכי הדין ד"ר הר זהב, ניסנקורן ושות׳ בתחום המשפט המינהלי ודיני עבודה וכן במשרד עורכי הדין ניסנקורן ושות׳ בתחום יחסי עבודה, גמל ופנסיה.

בשנת 2010 מונתה למנכ"לית האגף לאיגוד מקצועי בהסתדרות ובשנת 2014 מונתה בנוסף לראשת המטה של יו"ר ההסתדרות, אבי ניסנקורן.

כיהנה כחברה בוועדה המייעצת לעניין נציגי ציבור בבתי הדין לעבודה.

שובצה במקום ה-37 ברשימת "כחול לבן" בבחירות לכנסת ה-21, ה-22 וה-23, אך לא נבחרה. נכנסה לכנסת ה-23 ב-19 ביוני 2020 לאחר התפטרותו של השר אסף זמיר במסגרת "החוק הנורווגי". ב-29 ביוני 2020 נבחרה לעמוד בראשות ועדת המדע והטכנולוגיה.

בכהונתה כיו"ר ועדת המדע והטכנולוגיה העבירה במסגרת הוועדה את ה; הארכת תוקפו של (תיקון מס' 4), התש"פ-2020. ותיקון לחוק פנייה לגופים ציבוריים באמצעי קשר דיגיטליים (תיקון), התשפ"א-2020.

במסגרת כהונתה כיושבת ראש וועדת המדע והטכנולוגיה יזמה וקיימה דיוני וועדה בנושאים הקשורים להגנת הפרטיות ושמירת מידע רגיש ומידע עודף. כמו כן פעלה קאבלה במסגרת הוועדה לקידום הצורך לצמצם את הפער הדיגיטלי וההנגשה הטכנולוגית לאנשים עם מוגבלות, כך בנוגע להנגשת אתרי אינטרנט והנגשת טכנולוגיות לאנשים עם מוגבלות.

לאחר התפזרותה של הכנסת ה-23 ולקראת הבחירות לכנסת ה-24, הצטרפה קאבלה למפלגתו של רון חולדאי, "הישראלים".<ref></ref> ב-3 בינואר 2021 התפטרה מהכנסת. ב-4 בפברואר 2021 הודיע חולדאי על פרישתו מהמרוץ וקאבלה הודיעה גם היא על פרישה מהפוליטיקה.

== חיים אישיים ==
קאבלה היא תושבת תל אביב-יפו, נשואה ואם לשניים.

==קישורים חיצוניים==

* 
* 

==הערות שוליים==

קטגוריה:בוגרות אולפנת צביה
קטגוריה:בוגרות שירות לאומי
קטגוריה:עורכות דין ישראליות
קטגוריה:עורכי דין ישראלים
קטגוריה:חברות הכנסת מטעם חוסן לישראל
קטגוריה:חברי הכנסת מטעם חוסן לישראל
קטגוריה:חברות הכנסת מטעם כחול לבן
קטגוריה:חברי הכנסת מטעם כחול לבן
קטגוריה:חברות הכנסת העשרים ושלוש
קטגוריה:חברי הכנסת העשרים ושלוש
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:יושבי ראש ועדת המדע והטכנולוגיה
קטגוריה:אשקלון: חברי הכנסת
קטגוריה:תל אביב-יפו: חברי הכנסת
קטגוריה:חברי הכנסת העשרים ושלוש: חברי כנסת מכהנים במסגרת החוק הנורווגי
קטגוריה:ישראליות שנולדו ב-1979
קטגוריה:ישראלים שנולדו ב-1979
פלד ואורטגה

פלד ואורטגה הוא צמד מוזיקלי ישראלי שפעל בשנים 2007–2010, ובו היו חברים הראפרים איתי פלד ויהונתן יהודאי.

== היסטוריה ==
לפני שחברו פלד ואורטגה, היו חברים בהרכב "פי.אר. טרופרז", יחד איתם הוציאו את האלבום "מתוך הזוהמה" שזכה לשבחים רבים.

ב-2007 הוציאו את אלבום הבכורה שלהם, "ממשיכים לבעוט".

ב-2009 התארחו ברימיקס לשיר "מה אתה אומר" מתוך האלבום של שי 360 "כולם רוצים את האמת" יחד עם דנידין, מטרו, כלא 6 ו-dj בריינדד.

ב-2010 הוציאו את אלבומם השני, "משלוח מיוחד", האלבום הופק על ידי אורי שוחט ומיכאל כהן וכולל הופעות אורח של סגול 59, כהן@מושון, אורי שוחט, ועוד.

ב-2014 הוקם הסופרגרופ "קבינט", בו חברים פלד ואורטגה, כהן@מושון ואקסום.

לאחר פירוק ההרכב, המשיכו פלד ואורטגה לשתף פעולה בשירי הסולו שלהם.

== דיסקוגרפיה ==
* 2007: ממשיכים לבעוט
* 2010: משלוח מיוחד

==קישורים חיצוניים==

== הערות שוליים ==

קטגוריה:צמדי היפ הופ ישראלים
פי.אר. טרופרז

פי.אר. טרופרז (באנגלית: PR Troopers) היה הרכב ראפ והיפ הופ ישראלי. נחשב לאחד ההרכבים החשובים בהיפ הופ הישראלי.<ref name=":0"></ref> ההרכב הוקם על ידי נמרוד דוויק וגד ברוך חינקיס (מקדדי ג'י). בשונה מהרכבי היפ הופ אחרים, ההרכב הוקם כמאמץ לאתר כישרונות בתחום הראפ בישראל, ולהקליט אותם בנפרד. דוויק היה אחראי על איתור הראפרים, וחינקיס על ההפקה המוזיקלית. עד להשלמת אלבום הבכורה של ההרכב, לא נפגשו מעולם חברי ההרכב זה עם זה. מאמץ איתור המשתתפים נמשך בין השנים 2003–2004.

בסוף 2004 יצא לאור האלבום "מתוך הזוהמה", האלבום זכה לתשבחות רבות ממבקרי המוזיקה וחברי הלהקה הופיעו איתו ברחבי ישראל במשך שנתיים.<ref name=":0" />

ב-2006 התארחו חברי ההרכב באלבומם של הדג נחש, בעזרת הג'אם, בשיר "להביא את המכה". מאוחר יותר באותה שנה ההרכב התפרק.

תחת השם PR Trooperz יצא שיר נוסף בלבד בפרויקט שנקרא PRT, בשנת 2009.

לאחר התפרקות ההרכב המשיכו הראפרים החברים בו לפעול. פלד ואורטגה התאחדו לצמד, נועה פארן הוציאה אלבום בכורה, איתי לוקץ' פיתח קריירה ענפה, ואקסטרה ג'י הקים את ההרכב תכל'ס.

== דיסקוגרפיה ==
* 2004: מתוך הזוהמה

== קישורים חיצוניים ==

* 
* 

== הערות שוליים ==

קטגוריה:להקות היפ הופ ישראליות
יחסי הונדורס–רוסיה

יחסי הונדורס–רוסיה הם היחסים דו-צדדיים בין הונדורס ורוסיה. שתי המדינות כוננו יחסים דיפלומטיים ב-30 בספטמבר 1990. הונדורס מיוצגת ברוסיה באמצעות שגרירותה במוסקבה. רוסיה מיוצגת בהונדורס דרך שגרירותה במנגואה, ניקרגואה ושתי קונסוליות כבוד בסן פדרו סולה וטגוסיגלפה.

שתי המדינות חברות מלאות בקרן המטבע הבינלאומית ובאו"ם.

== היחסים בין שתי המדינות ==
היחסים הדיפלומטיים בין ברית המועצות להונדורס החלו ב-30 בספטמבר 1990. לאחר התפרקות ברית המועצות, הונדורס הכירה ברוסיה כיורשת ברית המועצות ב-3 בינואר 1992. בשנת 1993 שתי המדינות הסמיכו שגרירים - שגריר הפדרציה הרוסית בניקרגואה הוסמך גם להונדורס, ושגריר הונדורס ברוסיה. בשנת 1995 הוקם קונסול כבוד של רוסיה בהונדורס, ולתפקיד זה מונה פרדי אנטוניו נאסר סלמן, התומך בקשרים בין פרלמנטריים. בשנים 1988 ו-1991 ביקרה משלחת של הקונגרס הלאומי של הונדורס במוסקבה. בסוף ספטמבר 1996 ביקרה בהונדורס משלחת של האספה הפדרלית של רוסיה בראשות גורדומי ו.מ. פלטונוב. נכון להיום, ההקשר הרוסי-הונדורסי, השיג התקדמות מסוימת, ומקיים דיאלוג פוליטי בנושא נושאים בינלאומיים, קשרים מרכז אמריקאים באו"ם. לאחר ההפיכה בהונדורס בשנת 2009, דובר משרד החוץ הרוסי גינה את הדחתו של זלאיה וכינה זאת "הפרה גסה של נורמות דמוקרטיות בסיסיות". רוסיה בירכה גם על מאמציהם של ארגונים וקבוצות אזוריות שניסו "למצוא פתרון במסגרת המשפט הבינלאומי".<ref></ref>

== הערות שוליים ==
היינריך הארבעים וחמישה, נסיך הכתר של רויס הקו הצעיר

היינריך הארבעים וחמישה, נסיך הכתר של רויס הקו הצעיר (בגרמנית: Heinrich XLV Erbprinz Reuß jüngere Linie; 13 במאי 1895 – ככל הנראה 1945) היה ראש בית רויס משנת 1928 עד 1945, היה ראש בית רויס האחרון מהקו הצעיר.

== ביוגרפיה ==
היינריך נולד באברסדורף, נסיכות רויס-גרה (תורינגיה של ימינו), והיה בנו יחיד שנשאר בחיים של היינריך העשרים ושבעה, נסיך רויס הקו הצעיר, בנם של היינריך הארבעה עשר, נסיך רויס הקו הצעיר, ואגנס, דוכסית וירטמברג, ואשתו, אליזה, נסיכת הוהנלהה-לנגנבורג, בתם של הרמן, נסיך הוהנלוהה-לנגנבורג ופאודורה, נסיכת ליינינגן.

הוא למד בתיכון בדרזדן<ref>[http://gera.otz.de/web/lokal/leben/detail/-/specific/Verschollen-in-Buchenwald-Heinrich-XLV-Reuss-1719107271 OTZ.de: Verschollen in Buchenwald: Heinrich XLV. Reuß], abgerufen am 17. August 2012</ref> ושירת כלויטננט במלחמת העולם הראשונה. לאחר המלחמה הוא למד בלייפציג, מרבורג, מינכן וקיל, ספרות, מוזיקה ופילוסופיה.

הוא היה חובב ותומך תיאטרון גדול והיה במאי, סופר ויועץ. בשנת 1923 הפך היינריך לראש מחלקת הדרמטורגיה בתיאטרון הרוסי בגרה.

במותו של אביו ב-21 בנובמבר 1928 הוא התמנה לראש בית רויס לאחר שהתמזגו הענפים הצעיר והמבוגר, לאחר הכחדת הענף המבוגר בשנת 1927.

בשנת 1935 הוא אימץ את אחד מקרובי משפחתו, היינריך הראשון, נסיך רויס-קסטריץ. האימוץ התרחש מטעמי ירושה, ולא בגלל זכויות ירושה לבית רויס. בשנת 1939 הוא התחתן עם אחייניתו, וויזלאווה פאודורה, דוכסית מקלנבורג.

במהלך שנות ה-30 הפך היינריך לאוהד נאצי ולחבר המפלגה הנאצית.<ref>Lionel Gossman: Brownshirt Princess; A study of the "Nazi Conscience". Open Book Publishers, Cambridge 2009. , S. 68</ref> באוגוסט 1945 הוא נעצר באברסדורף על ידי הצבא הסובייטי ונעלם. אף על פי שהיה ככל הנראה כלוא ונרצח במחנה המיוחד של NKVD Nr. 2 בבוכנוואלד שמו אינו מופיע באף אחד מרשימות המחנות המיוחדים. ב-5 בינואר 1962 הוא הוכרז כמת על ידי בית משפט בבידינגן.<ref></ref> כל הונו נתפס והוחרם בשנת 1948 על ידי המינהל הצבאי הסובייטי, כולל טירת אברסדורף, טירת תלביץ, טירת אוסטרשטיין בגרה.<ref>The "Wolfgang Rosenthal Clinic Thallwitz / Saxony in the two German dictatorships, inaugural dissertation by Kerstin Ackerman, Giessen 2008, p. 51</ref>

היינריך נותר חסר ילדים וראשות בית רויס עברה להיינריך הרביעי, נסיך רויס-קסטריץ.

== אילן יוחסין ==

== קישורים חיצוניים ==

== הערות שוליים ==

קטגוריה:יורשי עצר שלא זכו למלוך
קטגוריה:אנשי מלוכה נאצים
קטגוריה:גרמנים שנולדו ב-1895
קטגוריה:גרמנים שנפטרו ב-1945
אליה סוריאנו

אליה סוריאנו (באיטלקית: Elia Soriano; נולד ב-26 ביוני 1989) הוא כדורגלן איטלקי-גרמני, המשחק בעמדת החלוץ.

==קריירה==
סוריאנו התחיל את הקריירה שלו בקבוצת הילדים של "1846 דראמשטאדט", ובהמשך עבר לדרמשטאדט 98. בשנת הצטרף לקבוצה הבוגרת ששיחקה אז בליגה הרביעית. בשנת עלה עם הקבוצה לליגה השלישית. במדי דראמשטאדט, סוריאנו כבש 32 שערים ב-83 משחקים.

בשנת סוריאנו חתם בו.פ.ר. אאלן. ב-24 ביולי 2010, סוריאנו ערך את הופעת הבכורה שלו בקבוצה בהפסד 0–3 להאנזה רוסטוק.

בקיץ , סוריאנו הצטרף לאיינטרכט פרנקפורט ב'.

בקיץ , סוריאנו חתם בקרלסרוהה.

בקיץ חתם לשנתיים בשטוטגרט קיקרס.

בינואר , סוריאנו חתם וירצבורג קיקרס. ב-24 במאי 2016, סוריאנו הבקיע בהפסד 1–2 לדיסבורג, בו נקבע כי וירצבורג תישאר בליגה השלישית ולא תעלה לבונדסליגה השנייה.

ביולי , הצטרף לקורונה קיילצה מליגת העל הפולנית.

בקיץ , סוריאנו חתם בפנלו מליגת העל ההולנדית.

ב-27 בינואר 2020, סוריאנו חתם בהפועל רעננה מליגת העל.

ב-5 באוקטובר 2020, סוריאנו חתם בקיקרז אופנבך.

==קישורים חיצוניים==

==הערות שוליים==

קטגוריה:כדורגלנים איטלקים
קטגוריה:כדורגלנים גרמנים
קטגוריה:חלוצי כדורגל איטלקים
קטגוריה:חלוצי כדורגל גרמנים
קטגוריה:דרמשטאדט: כדורגלנים
קטגוריה:כדורגלני דרמשטאדט 98
קטגוריה:כדורגלני ו.פ.ר. אאלן
קטגוריה:כדורגלני קרלסרוהה
קטגוריה:כדורגלני קורונה קיילצה
קטגוריה:כדורגלני פנלו
קטגוריה:כדורגלני הפועל רעננה
קטגוריה:כדורגלני קיקרז אופנבך
קטגוריה:כדורגלנים זרים בישראל
קטגוריה:ספורטאים זרים בפולין
קטגוריה:ספורטאים איטלקים בישראל
קטגוריה:ספורטאים גרמנים בישראל
קטגוריה:איטלקים שנולדו ב-1989
קטגוריה:גרמנים שנולדו ב-1989
אייל שטרכמן

אייל שטרכמן (נולד ב-21 ביוני 1989) הוא כדורגלן ארגנטינאי ממוצא יהודי המשחק, בעמדת החלוץ.

==קריירה==
שטרכמן התחיל את הקריירה שלו במחלקת הנוער של טאז'רס, ממנה עבר לולס סארספילד, בה הבקיע 42 שערים ב-50 הופעות בקבוצת הנוער.

בקיץ חתם בריבר פלייט, כאשר על פי ההסכם תרוויח ולס 40% מדמי ההעברה עתידית למועדון אירופי. בריבר פלייט, שיחק בעיקר בקבוצת המילואים ובקבוצת הנוער.

באוגוסט , חתם שטרכמן במכבי חיפה מליגת העל ובזכות מוצאו היהודי, אינו נחשב לזר. ב-23 בספטמבר 2009, רשם את משחקו היחיד בקבוצה במסגרת גביע הטוטו נגד הפועל פתח תקווה, בו שיחק 55 דקות. בנוסף, היה 
שטרכמן בסגל הקבוצה במשחקי שלב הבתים של ליגת האלופות נגד באיירן מינכן ויובנטוס.

בינואר חזר לארגנטינה וחתם באינסטיטוטו. ב-7 בפברואר 2010, רשם את הופעת הבכורה שלו בקבוצה בניצחון 0–1 נגד אינדפנדיינטה ריבדביה.

ב-20 ביולי 2010, חתם בארחנטינוס ג'וניורס, אלופת ארגנטינה.

בינואר חתם באמלק מליגת העל האקוודורית. ב-15 באפריל 2011, הבקיע את שער הבכורה שלו בקבוצה בניצחון 0–3 נגד אינדפנדיינטה דל ואיה.

באוגוסט הושאל לפרו קאריל אואסטה מליגת המשנה הארגנטינאית.

באוגוסט חתם בלאונס נגרוס UdeG מליגת העל המקסיקנית. במדי לאונס נגרוס, רשם 12 שערים ב-23 משחקים.

ב-28 ביוני 2013 חתם בקורדובה מהליגה הספרדית השנייה עד לסיום העונה, עם אופציה לשנתיים נוספות.

ב-8 בינואר 2014, חזר למקסיקו וחתם במרידה. במדי מרידה, שיחק שנה וכבש 3 שערים ב-20 משחקים.

ב-17 בינואר 2015, שטרכמן חזר לטאז'רס ששיחקה אז בליגה השלישית הפדרלית. בעונתו הראשונה, רשם את עונת השיא שלו בקבוצה וכבש 14 שערים ב-30 משחקים. במדי טאז'רס, שטרכמן רשם שתי עליות ליגה רצופות עד לליגת העל הארגנטינאית.

ב-23 בפברואר 2017 חתם באולימפו.

ב-14 בספטמבר 2017, הצטרף שטרכמן לאינדפנדיינטה ריבדביה, ממנה עבר לאלמגרו.

בפברואר , חזר לישראל וחתם בסקציה נס ציונה. ב-3 ביוני 2020, שטרכמן הבקיע את שער הבכורה שלו בליגת העל בתיקו 2-2 נגד הפועל חדרה. בסיום העונה, ירדה נס ציונה לליגה הלאומית ושטרכמן שוחרר מהקבוצה. ב-5 בנובמבר 2020, הושאל להפועל בקעת הירדן מליגה א' דרום.

ב-16 באוגוסט 2023 עבר שטרכמן למכבי הרצליה 

במאי , זומן לסגל נבחרת ישראל הצעירה, אך קבוצתו לא שחררה אותו.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:כדורגלנים ארגנטינאים
קטגוריה:כדורגלנים יהודים
קטגוריה:ספורטאים יהודים ארגנטינאים
קטגוריה:חלוצי כדורגל ארגנטינאים
קטגוריה:חלוצי כדורגל ישראלים
קטגוריה:חלוצי כדורגל יהודים
קטגוריה:קורדובה (ארגנטינה): כדורגלנים
קטגוריה:כדורגלני ריבר פלייט
קטגוריה:כדורגלני מכבי חיפה
קטגוריה:כדורגלני אינסטיטוטו דה קורדובה
קטגוריה:כדורגלני ארחנטינוס ג'וניורס
קטגוריה:כדורגלני אמלק
קטגוריה:כדורגלני פרו קאריל אואסטה
קטגוריה:כדורגלני קורדובה
קטגוריה:כדורגלני טאז'רס (קורדובה)
קטגוריה:כדורגלני אולימפו
קטגוריה:כדורגלני סקציה נס ציונה
קטגוריה:כדורגלני מכבי הרצליה
קטגוריה:ישראלים ילידי ארגנטינה
קטגוריה:עולים בשנות ה-2020
קטגוריה:ארגנטינאים שנולדו ב-1989
קטגוריה:ישראלים שנולדו ב-1989
איסוטה פרסקיני סוג 8A

איסוטה פרסקיני סוג 8A (באיטלקית: Isotta Fraschini Tipo 8A) היא מכונית סלון, מסוג "טורפדו" ("Torpedo (car)" ) מתוצרת יצרנית הרכב האיטלקית Isotta Fraschini אשר יוצרה בין השנים 1924–1931.

=="איסוטה פרסקיני סוג 8A"==
* יוצרו 950 יחידות.
* דגמי "איסוטה פרסקיני סוג 8A" יוצאו לארצות הברית והיו כלי רכב מאוד פופולריים בארצות הברית.
* מנוע קדמי.
* מנוע בנזין 8 צילינדרים, 7,370 סמ"ק היה המנוע העוצמתי ביותר שיוצר בייצור המוני בעולם, באמצע שנות ה-20 של המאה ה-20.
* סוג הנעה: הנעה אחורית.
* צמיג רזרבי.
* דגם "איסוטה פרסקיני סוג 8A" השתתף במרוץ מילה מילייה בשנת 1927 (ראו תמונה).

==דגמים==
* קבריולה - 2 דלתות.
* קבריולה - 4 דלתות.
* סדאן - 4 דלתות.
* לנדולט - 4 דלתות.

== תמונות ==
<gallery mode="packed" heights="120">
קובץ:Isotta Fraschini at Den Haag Louwman Museum 176.jpg | "איסוטה פרסקיני סוג 8A", בתצורת 4 דלתות קבריולה
קובץ:Paris - Retromobile 2014 - Isotta Fraschini 8A cabriolet Ramseier - 1924 - 002.jpg | "איסוטה פרסקיני סוג 8A", בתצורת 2 דלתות קבריולה,, שנת 1924
קובץ: Paris - Retromobile 2014 - Isotta Fraschini 8A cabriolet Ramseier - 1924 - 003.jpg| "איסוטה פרסקיני סוג 8A", בתצורת 2 דלתות קבריולה, שנת 1924
קובץ:Isotta Fraschini at Cassovia Retro 2019 12.jpg | "איסוטה פרסקיני סוג 8A", בתצורת 4 דלתות, סדאן
קובץ:Paris - Retromobile 2014 - Isotta Fraschini 8A - 1929 - 004.jpg | "איסוטה פרסקיני סוג 8A", בתצורת 4 דלתות, סדאן, שנת 1929
קובץ:Musée de l'automobile - Mulhouse - Isotta Fraschini - BH5A6057 (16460160969).jpg | "איסוטה פרסקיני סוג 8A", בתצורת 4 דלתות, סדאן
קובץ:1927-03-27 Mille Miglia Passo Raticosa Isotta-Fraschini Maggi Bindo Maserati.jpg | דגם "איסוטה פרסקיני סוג 8A" במרוץ מילה מילייה, שנת 1927
קובץ:Isotta Fraschini at Cité de l'Automobile 289.jpg | "איסוטה פרסקיני סוג 8A" - לנדולט
קובץ:Isotta Fraschini at Cité de l'Automobile 288.jpg | "איסוטה פרסקיני סוג 8A" - לנדולט
קובץ:MNA 40 - Isotta-Fraschini.jpg | "איסוטה פרסקיני סוג 8A" - לנדולט
קובץ: | "איסוטה פרסקיני סוג 8A"
</gallery>

==ראו גם==
* איסוטה פרסקיני סוג 8 
* איסוטה פרסקיני סוג KM

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
קטגוריה:מכוניות מרוץ
קטגוריה:דגמי מכוניות שהושקו ב-1924
קטגוריה:כלי רכב איטלקיים
אייזק טוסי

אייזק טוסי (באנגלית: Isaac Toucey; 15 בנובמבר 1792 – 30 ביולי 1869) היה פוליטיקאי אמריקאי, שכיהן כסנאטור, מזכיר הצי, התובע הכללי ומושל קונטיקט.

==ראשית חייו==
אייזק טוסי נולד ב-15 בנובמבר 1792 בניוטאון קונטיקט. הוא למד לימודים קלאסיים ולאחר מכן משפטים וב-1818 הוא התקבל ללשכת עורכי הדין בהרטפורד. בין השנים 1825–1835 הוא עסק בעריכת דין בהרטפורד. ב-28 באוקטובר 1827 הוא נשא לאישה את קתרין ניקולס. הזוג לא הביא ילדים לעולם.

==קריירה==
ב-1822 מונה טוסי כתובע של מחוז הרטפורד שבקונטיקט. בתפקיד זה הוא שימש עד 1835, כאשר הוא נבחר לבית הנבחרים של ארצות הברית, שם הוא כיהן עד 1839. בבחירות של 1838 הוא כשל בניסיונו להיבחר מחדש וב-1842 שב לתפקידו כתובע המחוזי.

ב-1845 התמודד טוסי בבחירות למשרת מושל קונטיקט והפסיד, אך שנה לאחר מכן בחרה בו המועצה המחוקקת של המדינה לתפקיד זה. במהלך תקופת כהונתו כמושל נשקלה חקיקתה של הצעת חוק למניעת שוחד בחירות במדינה. בבחירות למשרת המושל ב-1847 הוא נוצח וסיים את תפקידו.

ב-1848 מינה נשיא ארצות הברית ג'יימס פולק את טוסי לתפקיד התובע הכללי של ארצות הברית ובמשרה זו הוא החזיק עד 1849. לאחר מכן הוא שב לקונטיקט וב-1850 הוא נבחר למושב בסנאט של המדינה וב-1852 כחבר בבית הנבחרים של המדינה.

טוסי נבחר לסנאט של ארצות הברית וכיהן כסנאטור מ-12 במאי 1852 עד 3 במרץ 1857 לאחר שלא עלה בידו להיבחר מחדש. באותה תקופה הוא היה אחד מראשי תומכיו של הנשיא פרנקלין פירס בקונגרס.

ב-1857, כשנבחר לנשיאות ג'יימס ביוקנן, שעמו שירת טוסי בקבינט של הנשיא ג'יימס פולק, הוא מינה את טוסי לתפקיד מזכיר הצי, כאמצעי להיטיב עם אנשי סיעתו של פירס במפלגה הדמוקרטית ואמצעי למתן ייצוג לאנשי ניו אינגלנד בקבינט. כאיש צפון מתון שיישר קו עם דעותיו של ביוקנן, החזיק טוסי בתפקיד זה עד לכניסתו לנשיאות של אברהם לינקולן ב-1861. לאחר מכן הוחלף טוסי באחד מגדולי יריביו בקונטיקט, גדעון ולס. הוא שב לעיסוקו בעריכת דין בקונטיקט.

==מותו והנצחתו==
אייזק טוסי נפטר בהרטפורד ב-30 ביולי 1869 ונטמן בבית הקברות סדר היל שבעיר. צי ארצות הברית הנציח אותו בקריאת משחתת על שמו שהייתה בשירות במהלך שנות ה-20 של המאה ה-20.

==קישורים חיצוניים==

* 
* [https://web.archive.org/web/20110517143116/http://www.cslib.org/gov/touceyi.htm אייזק טוסי] בספריית מדינת קונטיקט 
* [https://www.nga.org/governor/isaac-toucey/ אייזק טוסי] באתר אגודת המושלים הלאומית 
* 

==הערות שוליים==

קטגוריה:התובעים הכלליים של ארצות הברית
קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל ג'יימס פולק
קטגוריה:חברי הקבינט של ארצות הברית בממשל ג'יימס ביוקנן
קטגוריה:מושלי קונטיקט
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית מקונטיקט
קטגוריה:סנאטורים חברי המפלגה הדמוקרטית
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1792
קטגוריה:אמריקאים שנפטרו ב-1869